EFF het glo Kokstad-dokter gedreig - Maroela Media
Lede van die Ekonomiese Vryheidsvegters (EFF) van Kokstad, KwaZulu-Natal, word daarvan beskuldig dat hulle ŉ bestuurder van ŉ hospitaal gedreig het.
“Dr. Mongi Assadi, mediese bestuurder by die EG Usher-gedenkhospitaal, is deur die EFF-lede gedreig wat die hospitaal betree het onder voorwendsel dat hulle pasiënte is,” het Sibongiseni Dhlomo, provinsiale LUR vir gesondheid, gesê.
Volgens ŉ verklaring wat deur die departement van gesondheid uitgereik is, het die EFF-lede die hospitaal betree voordat hulle baniere begin rondswaai het en teen Assadi begin toi-toi het, aangesien hy van Tunisië afkomstig is.
Volgens die departement is van die verpleegsters en ander personeellede gedwing om ŉ memorandum te onderteken waarin Assadi, en die uitvoerende hoof van die hospitaal, ene me. N Binase, se afdanking geëis word.
“Dr. Assadi werk al sedert 2008 vasberade in die Kokstad-gemeenskap,” het Dhlomo in die verklaring gesê. “Hy het ingestem om in Suid-Afrika te kom werk in ŉ plek waar opgeleide Suid-Afrikaanse dokters onwillig was om te bly en te werk. Ons kan dus nie toelaat dat enige individu, of enige lid van enige politieke party hom of enige ander toegewyde en hardwerkende professionele persone dreig of beseer nie.”
Maj. Thulani Zwane, woordvoerder van die polisie, het Vrydag gesê hy is bewus van ŉ voorval wat Sondag by die hospitaal plaasgevind het, maar was onder die indruk dat dit opgeklaar is. “Buiten die voorval wat Sondag plaasgevind het, is ŉ saak van intimidasie aan die begin van verlede week aanhangig gemaak ná ŉ dreigement wat die 49-jarige Assadi telefonies ontvang het,” het hy gesê. “Niemand is nog in hegtenis geneem nie.”
Die EFF was nie dadelik beskikbaar om kommentaar te lewer nie.
Zwane & kie klink allermins gretig om dit op te volg.
Die EFF wil hom seker met ‘n toordokter vervang??
Uitstekend gese, GES
Weer net n mags vertoon.
Waarom doen onkundige mense dit ?Nerens in die wereld sal jy net jou landburger hierdie mense kom om hul kundige aan Suid Afrikaners oor te draai
Tipies EFF ….lafhartig, intimideer altyd die persoon op sy brose tyd soos die dr. En dit op slinkse lafhartige manier. Hul is net soos hul leier malema, Slinks en agterbaks
Ek dink nie die EFF of hulle “lyer” beskik oor beter eienskappe as lafhartigheid, slinksheid of agterbaks nie.